[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 7.6.2006

KOM(2006) 233 endelig

2006/0081 (CNS)

Forslag til

RÅDETS FORORDNING

om ændring af Rådets forordning (EF) nr. 104/2000 om den fælles markedsordning for fiskerivarer og akvakulturprodukter

(forelagt af Kommissionen)

BEGRUNDELSE

1. De udgifter, der er afholdt i forbindelse med gennemførelsen af Rådets forordning (EF) nr. 104/2000 om den fælles markedsordning for fiskerivarer og akvakulturprodukter, er blevet finansieret af Den Europæiske Udviklings- og Garantifond for Landbruget (EUGFL), Garantisektionen, der er omhandlet i Rådets forordning (EF) nr. 1258/1999 om finansiering af den fælles landbrugspolitik. Kommissionen har gennemført budgettet vedrørende disse udgifter ved delt forvaltning med medlemsstaterne.

2. Den nye europæiske garantifond for landbruget (EGFL), der er omhandlet i Rådets forordning (EF) nr. 1290/2005 om finansiering af den fælles landbrugspolitik, vil i henhold til samme forordnings artikel 3, stk. 2, erstatte EUGFL, Garantisektionen, med virkning fra 16. oktober 2006. EGFL vil finansiere foranstaltninger vedrørende fiskerimarkeder ved central forvaltning.

3. Det er nødvendigt at ændre Rådets forordning (EF) nr. 104/2000 for at gøre det muligt at anvende EGFL i forbindelse med finansieringen af udgifterne vedrørende fiskerimarkeder.

Rådet anmodes om hurtigst muligt at vedtage dette forslag for at sikre kontinuiteten i finansieringen af den fælles markedsordning for fiskerivarer og akvakulturprodukter.

2006/0081 (CNS)

Forslag til

RÅDETS FORORDNING

om ændring af Rådets forordning (EF) nr. 104/2000 om den fælles markedsordning for fiskerivarer og akvakulturprodukter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen[1],

under henvisning til udtalelse fra Europa-Parlamentet[2], og

ud fra følgende betragtninger:

(1) Udgifter, der er afholdt af medlemsstaterne i henhold til visse bestemmelser i Rådets forordning (EF) nr. 104/2000[3], er i øjeblikket omfattet af reglerne i Rådets forordning (EF) nr. 1258/1999 om finansiering af den fælles landbrugspolitik[4]. Denne forordning er ophævet ved Rådets forordning (EF) nr. 1290/2005 af 21. juni 2005 om finansiering af den fælles landbrugspolitik[5], der vil finde anvendelse på medlemsstaternes udgifter fra den 16. oktober 2006.

(2) Ved artikel 2, stk. 1, litra a), i forordning (EF) nr. 1290/2005 er der oprettet en europæisk garantifond for landbruget (i det følgende benævnt "EGFL").

(3) I henhold til artikel 3, stk. 2, litra f), i forordning (EF) nr. 1290/2005 finansierer EGFL udgifterne vedrørende fiskerimarkederne centralt.

(4) Finansieringen af udgifter vedrørende fiskerimarkederne i henhold til artikel 3, stk. 2, litra f), i forordning (EF) nr. 1290/2005 udgør en gennemførelse af budgettet på et centralt grundlag og skal derfor være i overensstemmelse med Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[6] og gennemførelsesbestemmelserne dertil i Kommissionens forordning (EF, Euratom) nr. 2342/2002[7].

(5) Forordning (EF) nr. 104/2000 bør derfor ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EF) nr. 104/2000 affattes artikel 35 således:

"Artikel 35

1. Udgifter, der er afholdt af medlemsstaterne i henhold til artikel 10, 21, 23, 24, 25 og 27 i denne forordning, betragtes som udgifter som omhandlet i artikel 3, stk. 2, litra f), i forordning (EF) nr. 1290/2005.

2. For varer hidrørende fra en fiskebestand eller fra en gruppe af fiskebestande finansieres de udgifter, der er omhandlet i stk. 1, kun inden for de mængder, som den pågældende medlemsstat måtte have fået tildelt af de samlede tilladte fangster af den pågældende fiskebestand eller gruppe af fiskebestande.

3. Gennemførelsesbestemmelser til denne artikel fastsættes efter proceduren i artikel 38, stk. 2."

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Denne forordning anvendes fra den 16. oktober 2006.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles,

På Rådets vegne

Formand

[1] EUT C af , s. .

[2] EUT C af , s. .

[3] EFT L 17 af 21.1.2000, s. 22. Senest ændret ved tiltrædelsesakten af 2003.

[4] EFT L 160 af 26.6.1999, s. 103.

[5] EUT L 209 af 11.8.2005, s. 1.

[6] EFT L 248 af 16.9.2002, s. 1.

[7] EFT L 347 af 31.12.2002, s. 1.